Document ID: 32005D0444

ΑΠΌΦΑΣΗ 2005/444/ΚΕΠΠΑ ΤΟΥ ΣΥΜΒΟΥΛΊΟΥ
της 13ης Ιουνίου 2005
για την εφαρμογή της κοινής θέσης 2004/161/ΚΕΠΠΑ περί ανανέωσης των περιοριστικών μέτρων κατά της Ζιμπάμπουε
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Λαμβάνοντας υπόψη:
την κοινή θέση 2004/161/ΚΕΠΠΑ (1) και ειδικότερα το άρθρο 6, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Με την κοινή θέση 2004/161/ΚΕΠΠΑ το Συμβούλιο θέσπισε μέτρα, μεταξύ άλλων, για την απαγόρευση εισόδου ή τη διέλευση από το έδαφος των κρατών μελών, φυσικών προσώπων τα οποία επιδίδονται σε δραστηριότητες που υπονομεύουν σοβαρά τη δημοκρατία, το σεβασμό των ανθρωπίνων δικαιωμάτων και το κράτος δικαίου στη Ζιμπάμπουε καθώς και για τη δέσμευση των κεφαλαίων και των οικονομικών τους πόρων.
(2)
Στις 21 Φεβρουαρίου 2005 το Συμβούλιο ενέκρινε την κοινή θέση 2005/146/ΚΕΠΠΑ (2) για την παράταση της κοινής θέσης 2004/161/ΚΕΠΠΑ.
(3)
Μετά τον κυβερνητικό ανασχηματισμό στη Ζιμπάμπουε, θα πρέπει να ενημερωθεί ο συνημμένος στην κοινή θέση 2004/161/ΚΕΠΠΑ κατάλογος των προσώπων που υπόκεινται στα περιοριστικά μέτρα,
ΑΠΟΦΑΣΙΣΕ ΤΑ ΕΞΗΣ:
Άρθρο 1
Το παράρτημα της κοινής θέσης 2004/161/ΚΕΠΠΑ αντικαθίσταται από τον κατάλογο στο παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημερομηνία έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 13 Ιουνίου 2005.

Labels: 18
11
15
5